УКАЗАНИЕ ЗА ПОДГОТОВКАТА НА ОФЕРТА
в открита процедура за възлагане на обществена поръчка с предмет: 

„Проектиране, преустройство и адаптация на основната сграда на НДК”
Възложител: „Национален дворец на културата – Конгресен център София” ЕАД“
При изготвяне на офертата всеки участник трябва да се придържа точно към обявените от възложителя условия.
До изтичането на срока за подаване на офертите всеки участник в процедурата може да промени, допълни или да оттегли офертата си.   
 
Възложителят не е допуснал представяне на варианти в офертите.
Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедурата едно физическо или юридическо лице може да участва само в едно обединение.
 
 
 
 
Всяка оферта трябва да съдържа:

1. Списък на документите и информацията, съдържащи се в офертата (по образец), подписан от участника;

2. Представяне на участника (по образец), което включва:

а) посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата;

б) декларация по чл. 47, ал. 9 от ЗОП (по образец); 

3. При участници обединения – копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият;

4. Оригинал на банкова гаранция за участие или копие от документа за внесена гаранция под формата на парична сума;

5. Доказателства за икономическото и финансовото състояние по чл. 50 от ЗОП, посочени от възложителя в поле ІІІ.2.2) на обявлението за обществена поръчка;

6. Доказателства за техническите възможности и/или квалификация по чл. 51 от ЗОП, посочени от възложителя в поле ІІІ.2.3) на обявлението за обществена поръчка;

7. Декларация за липса на свързаност с друг участник в съответствие с чл. 55, ал. 7 от ЗОП, както и за липса на обстоятелство по чл. 8, ал. 8, т. 2 от ЗОП (по образец); 

8. Декларация за видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители (по образец);

9. Декларация за приемане на условията в проекта на договор (по образец);

10. Декларация по по чл. 3, т. 8 от ЗИФОДРЮПДРСТЛТДС (по образец).
11. Пълномощно в полза на лицето, подписало офертата, когато не е подписана от законен представител на участника;

12. Техническо предложение за изпълнение на поръчката (по образец), включващо и срок за изпълнение, към което, ако е приложимо, се прилага декларация по чл. 33, ал. 4 от ЗОП;

13. Ценово предложение (по образец);

14. Таблица с цените на видовете дейности – предмет на поръчката в програма Microsoft Excel (по образец).

Когато участник в процедурата е обединение, което не е юридическо лице, документите по т. 2, букви „а“ и „б“ се представят за всяко физическо или юридическо лице, включено в обединението. Документите по т. 5 и т. 6 се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП.

Когато участник в процедурата е чуждестранно физическо или юридическо лице или техни обединения, офертата се подава на български език, документите по т. 2, букви „а“ и „б“ се представят в официален превод, а документите по т. 5 и т. 6, които са на чужд език, се представят и в превод.
Обстоятелствата по чл. 47, ал. 1, т. 1, ал. 2, т. 2 и т. 5 и ал. 5, т. 1 от ЗОП се декларират от:
1. при събирателно дружество – за лицата по чл. 84, ал. 1 и чл. 89, ал. 1 от Търговския закон; 
2. при командитно дружество – за лицата по чл. 105 от Търговския закон, без ограничено отговорните съдружници;
3. при дружество с ограничена отговорност – за лицата по чл. 141, ал. 2 от Търговския закон, а при еднолично дружество с ограничена отговорност – за лицата по чл. 147, ал. 1 от Търговския закон; 
4. при акционерно дружество – за овластените лица по чл. 235, ал. 2 от Търговския закон, а при липса на овластяване – за лицата по чл. 235, ал. 1 от Търговския закон;
5. при командитно дружество с акции – за лицата по чл. 244, ал. 4 от Търговския закон; 
6. при едноличен търговец - за физическото лице – търговец;
7. във всички останали случаи, включително за чуждестранните лица – за лицата, които представляват участника;
8. в случаите по т. 1 – 7 – и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България. 
Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва адрес за кореспонденция, телефон и по възможност факс и електронен адрес. 
Пликът с офертата съдържа три отделни запечатани непрозрачни и надписани плика, както следва:
1. ПЛИК № 1 С НАДПИС „ДОКУМЕНТИ ЗА ПОДБОР“, в който се поставят документите и информацията по чл. 56, ал. 1, т. 1 – 5, 8, 11 – 14 от ЗОП;
2. ПЛИК № 2 С НАДПИС „ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА“, в който се поставя техническото предложение, и ако е приложимо – декларацията по чл. 33, ал. 4 от ЗОП;
3. ПЛИК № 3 С НАДПИС „ПРЕДЛАГАНА ЦЕНА“, който съдържа ценовото предложение на участника.

При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват в регистъра.
Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид, преди изтичането на срока за получаване на офертите.
 
 
 
 
Срокът на валидност на офертите е най-малко 120 (сто и двадесет) календарни дни, считано от датата, определена в обявлението за обществена поръчка за краен срок за получаване на оферти.
 
 
 
 
 

 

 

 

 
 
 
 
Всеки участник в процедурата за възлагане на обществена поръчка избира сам формата на гаранцията за участие, съответно за изпълнение: 1. Банкова гаранция в полза на възложителя; 2. Депозит на парична сума по сметка на възложителя. При избор на парична сума за форма на гаранцията за участие, съответно за изпълнение, плащането следва да бъде извършено по следната банкова сметка на възложителя: „УниКредит Булбанк“ АД, IBAN: BG36 UNCR 9660 1035 459803, BIC: UNCRBGSF. Гаранцията за участие е в размер на 100 000 (сто хиляди) лева. Гаранцията за изпълнение на договора за обществена поръчка е в размер на 5% от общата му стойност без включен ДДС. Ако участникът представя банкова гаранция, то същата трябва да бъде учредена по образец на обслужващата банка на участника. Гаранцията задължително трябва да бъде неотменима и безусловна, с възможност да бъде усвоена изцяло или на части. Същата трябва да съдържа задължение на банката – гарант да извърши безотказно и безусловно плащане при първо писмено искане на възложителя. Срокът на валидност на гаранцията за участие, когато е представена под формата на банкова гаранция, трябва да бъде равен на срока на валидност на офертата. Срокът на валидност на гаранцията за изпълнение, когато е представена под формата на банкова гаранция, трябва да бъде равен на срока за изпълнение на поръчката, офериран в Техническото предложение, + 30 календарни дни. Банковите разходи по учредяването/внасянето на гаранцията са за сметка на участника. Разходите по евентуалното й усвояване са за сметка на възложителя. Участникът трябва да предвиди и заплати своите такси по откриване и обслужване на гаранцията така, че размерът на гаранцията да не бъде по-малък от определения в тази документация. Възложителят има право до решаване на спора да задържи гаранцията за участие на участник в процедурата, който обжалва решението за определяне на изпълнител. Възложителят има право да усвои гаранцията за участие независимо от нейната форма, когато участник: 1. оттегли офертата си след изтичането на срока за получаване на оферти; 2. е определен за изпълнител, но не изпълни задължението си да сключи договор за обществената поръчка. Възложителят освобождава гаранциите за участие на: 1. Отстранените участници в срок до пет работни дни след изтичането на срока за обжалване на решението на възложителя за определяне на изпълнител; 2. Класираните на първо и второ място участници – след сключване на договора за обществена поръчка, а на останалите класирани участници – в срок до пет работни дни след изтичане на срока за обжалване на решението за определяне на изпълнител. При прекратяване на процедурата за възлагане на обществена поръчка гаранциите на всички участници се освобождават в срок до пет работни дни след изтичане на срока за обжалване на решението за прекратяване. Възложителят освобождава гаранциите без да дължи лихви за периода, през който средствата законно са престояли при него. Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.
Лицата може да поискат писмено от възложителя разяснения по документацията за участие до 10 дни преди изтичането на срока за получаване на офертите. Възложителят публикува разясненията в профила на купувача в 4-дневен срок от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача.

